Frsm . meiri hluta efh. - og viðskn. ( Einar Oddur Kristjánsson ) ( andsvar ) : Herra forseti . Eins og kom fram í máli mínu áðan er það rétt að í huga nefndarinnar orkar þetta dálítið tvímælis . En niðurstaðan varð sú eftir umræður í nefndinni og viðræður við Prestafélag Íslands og fleiri aðila að það væri rétt að prestar skyldu áfram vera embættismenn . Um það var full samstaða . Hitt orkaði tvímælis hvort þeir ættu að falla undir þessa fimm ára reglu eður ei og þess vegna gerði ég þetta að máli áðan að benda á að þessi lög um starfshætti og stöðu kirkjunnar koma væntanlega að hausti til umfjöllunar þingsins og við töldum því rétt að láta þetta mál liggja þar til þar að kæmi .